b"\n_START_ARTICLE_\nEgip\xc4\x8danske piramide\n_START_SECTION_\nZgodovinski razvoj\n_START_PARAGRAPH_\nV \xc4\x8dasu zgodnjega dinasti\xc4\x8dnega obdobja so bili tisti, ki so imeli dovolj sredstev, pokopani v nasipu podobni strukturi, znani kot mastaba._NEWLINE_Druga zgodovinsko dokumentirana egip\xc4\x8danska piramida je pripisana arhitektu Imhotepu, ki je na\xc4\x8drtoval, kar egiptologi menijo, da je grob faraona D\xc5\xbeoserja. Imhotep je zaslu\xc5\xbeen, da je prvi zasnoval na\xc4\x8din, da se mastabe zlo\xc5\xbeijo druga na drugo in ustvarijo zgradbo, sestavljeno iz \xc5\xa1tevilnih stopenj, ki so se po velikosti manj\xc5\xa1ale do vrha. Rezultat je bila D\xc5\xbeoserjeva piramida, ki je bila zasnovana tako, da slu\xc5\xbei kot velikansko stopni\xc5\xa1\xc4\x8de, po katerem se je du\xc5\xa1a pokojnega faraona lahko povzpela v onostranstvo. Imhotepov dose\xc5\xbeek je imel tak pomen, da so ga poznej\xc5\xa1i Egip\xc4\x8dani \xc4\x8dastili._NEWLINE_Najbolj plodna faza gradnje piramid je sovpadala z najve\xc4\x8djo stopnjo absolutisti\xc4\x8dne vladavine. V tem \xc4\x8dasu starega egiptovskega kraljestva so bile zgrajene najbolj znane piramide, kompleks piramid v Gizi. S\xc4\x8dasoma, ko so oblasti postale manj centralizirane, sta se zmo\xc5\xbenost in pripravljenost izkoristiti sredstva, potrebna za gradnjo v tem velikem obsegu zmanj\xc5\xa1ala, kasnej\xc5\xa1e piramide so zato manj\xc5\xa1e, slab\xc5\xa1e zgrajene in pogosto zgrajene v naglici._NEWLINE_Po koncu obdobja gradnje piramid v Egiptu se je v dana\xc5\xa1njem Sudanu zgodila gradnja piramid potem, ko je ve\xc4\x8dji del kraljestva Ku\xc5\xa1 pod kralji Napata zasedel Egipt. Vladavina Napatov, znana kot 25. dinastija, je trajala od 750 pr. n. \xc5\xa1t. do 664 pr. n. \xc5\xa1t. in v tem \xc4\x8dasu je egip\xc4\x8danska kultura na Ku\xc5\xa1ite naredila neizbrisen vtis. Mero\xc3\xabtsko obdobje zgodovine Ku\xc5\xa1itov, ko je bilo kraljestvo osredoto\xc4\x8deno na Mero\xc3\xab, (pribli\xc5\xbeno v obdobju med 300 pr. n. \xc5\xa1t. in 300 n. \xc5\xa1t.), je do\xc5\xbeivelo popoln preporod gradnje piramid, v katerem je bilo ve\xc4\x8d kot dvesto avtohtonih kraljevih piramid - grobnic, zgrajenih v bli\xc5\xbeini glavnih mest kraljestva._NEWLINE_Al-Aziz Uthman (1171\xe2\x80\x931198), drugi egip\xc4\x8danski ayubidski sultan, je posku\xc5\xa1al uni\xc4\x8diti kompleks piramid v Gizi. Temu se je odpovedal, ko je po\xc5\xa1kodoval samo piramido Mikerinovo, ker se je naloga izkazala za preveliko.\n_START_SECTION_\nSimbolizem\n_START_PARAGRAPH_\nOblika egip\xc4\x8danskih piramid naj bi predstavljala prvinsko goro, za katero so Egip\xc4\x8dani verjeli, da je iz nje nastala zemlja. Oblika piramide naj bi bila reprezentativna za spu\xc5\xa1\xc4\x8dajo\xc4\x8de son\xc4\x8dnih \xc5\xbearkov, ve\xc4\x8dina piramid pa je bila oblo\xc5\xbeena s poliranim, odsevnim belim apnencem, da bi jim dal svetle\xc4\x8d videz, \xc4\x8de bi jih gledali od dale\xc4\x8d. Piramide so pogosto imenovali tudi na na\xc4\x8din, ki se je nana\xc5\xa1al na son\xc4\x8dno luminiscenco. Na primer, uradno ime Bentove piramide v Dah\xc5\xa1urju je bilo Ju\xc5\xbena sijo\xc4\x8da piramida, Senvosretova v El-Lahunu pa Senvosret je svetle\xc4\x8d._NEWLINE_Medtem ko se na splo\xc5\xa1no strinjajo, da so bile piramide nagrobni spomeniki, se \xc5\xa1e vedno ne strinjajo glede dolo\xc4\x8denih teolo\xc5\xa1kih na\xc4\x8del, ki bi jih lahko povzro\xc4\x8dile. En predlog je, da so bile zasnovane kot vrsta 'vstajenja'. _NEWLINE_Egip\xc4\x8dani so verjeli, da so temno obmo\xc4\x8dje no\xc4\x8dnega neba, okrog katerega se zdi, da se zvezde vrtijo, fizi\xc4\x8dna vrata v nebesa. Eden od ozkih ja\xc5\xa1kov, ki sega od glavne grobnice, skozi celotno telo Velike piramide, ka\xc5\xbee neposredno proti sredi\xc5\xa1\xc4\x8du tega dela neba. To ka\xc5\xbee, da je bila piramida morda zasnovana kot sredstvo za \xc4\x8darobno izstrelitev du\xc5\xa1e umrlega faraona neposredno v bivali\xc5\xa1\xc4\x8de bogov._NEWLINE_Vse egip\xc4\x8danske piramide so bile zgrajene na zahodnem bregu Nila kot mestu zahajajo\xc4\x8dega sonca v egip\xc4\x8danski mitologiji povezanim s kraljestvom mrtvih.\n_START_SECTION_\nLokacije in \xc5\xa1tevilo\n_START_PARAGRAPH_\nLeta 1842 je Karl Richard Lepsius sestavil prvi sodobni seznam piramid - danes znan kot Lepizijev seznam piramid - v katerem jih je na\xc5\xa1tel 67. Od takrat je bilo odkritih \xc5\xa1e veliko ve\xc4\x8d. Od novembra 2008 je bilo ugotovljenih 118 egip\xc4\x8danskih piramid._NEWLINE_Lokacija piramide 29, ki jo je Lepsius poimenoval brezglava piramida, se je izgubila \xc5\xa1e drugi\xc4\x8d, ko je zgradbo pokopal pu\xc5\xa1\xc4\x8davski pesek po Lepsijevem pregledu. Ponovno so jo na\xc5\xa1li \xc5\xa1ele med arheolo\xc5\xa1kim izkopom, opravljenim leta 2008. _NEWLINE_\xc5\xa0tevilne piramide so v slabem stanju ali jih zakopava pu\xc5\xa1\xc4\x8davski pesek. \xc4\x8ce so sploh vidne, se lahko pojavijo kot ru\xc5\xa1evine. Posledi\xc4\x8dno arheologi nadaljujejo z ugotavljanjem in preu\xc4\x8devanjem doslej neznanih piramidnih struktur._NEWLINE_Najnovej\xc5\xa1a piramida, ki so jo odkrili, je bila Se\xc5\xa1e\xc5\xa1etiva pri Sakari, matete faraona \xc5\xa1este dinastije Teti, naznanjena 11. novembra 2008. Odkritje je 11. novembra 2008 napovedal Zahi Hawass, generalni sekretar egiptovskega vrhovnega sveta za antiko._NEWLINE_Vse egip\xc4\x8danske piramide, razen majhne piramide tretje dinastije Zawyet el-Amwat (ali Zawyet el-Mayitin), so name\xc5\xa1\xc4\x8dene na zahodnem bregu Nila, ve\xc4\x8dina pa je zdru\xc5\xbeena v ve\xc4\x8d piramidnih poljih. Najpomembnej\xc5\xa1e od teh so geografsko navedene, od severa do juga, v nadaljevanju.\n_START_SECTION_\nAbu Rawash\n_START_PARAGRAPH_\nAbu Rawash je mesto najbolj severne piramide Egipta (razen ru\xc5\xa1evin Lepsiusove piramide \xc5\xa1tevilka ena) - najbolj uni\xc4\x8dena D\xc5\xbeedefrejeva piramida, sina in naslednika Keopsa. Prvotno je bilo mi\xc5\xa1ljeno, da ta piramida ni bila nikoli dokon\xc4\x8dana, toda trenutni arheolo\xc5\xa1ki konsenz je, da ni samo dokon\xc4\x8dana, ampak da je bil prvotno pribli\xc5\xbeno enake velikosti kot piramida Menkaureja, ki bi jo uvrstila med pol ducata najve\xc4\x8djih piramid v Egiptu._NEWLINE_Njena lega v bli\xc5\xbeini ve\xc4\x8djega kri\xc5\xbei\xc5\xa1\xc4\x8da je omogo\xc4\x8dila lahek vir kamna. Kamnolomi, ki so se za\xc4\x8deli \xc5\xbee v rimskih \xc4\x8dasih, so le malo oddaljeni od bli\xc5\xbenjih kamnolomov, ki so na naravnem gri\xc4\x8devju, ki je bil del jedra piramide. Majhna sosednja piramida je v bolj\xc5\xa1em stanju.\n_START_SECTION_\nMazghuna\n_START_PARAGRAPH_\nJe ju\xc5\xbeno od Dah\xc5\xa1urja, na tem obmo\xc4\x8dju je bilo v poznem srednjem kraljestvu postavljenih ve\xc4\x8d piramid iz blatnih opek, morda za Amenemhata IV. in Sobekneferuja.\n_START_SECTION_\nTehnika gradnje\n_START_PARAGRAPH_\nPri gradnji piramid je pri\xc5\xa1lo do premikanja ogromnih koli\xc4\x8din kamna. Papirus, ki ga je v egiptovski pu\xc5\xa1\xc4\x8davi blizu Rde\xc4\x8dega morja odkril leta 2013 arheolog Pierre Tallet, je razkril Mererjev dnevnik, uradnika Egipta, ki se ukvarja s prevozom apnenca po reki Nil. Ti papirusi razkrivajo procese pri gradnji Velike piramide v Gizi. Namesto kopenskega prevoza apnenca, uporabljenega pri gradnji piramide, obstajajo dokazi, da so apnen\xc4\x8daste bloke preva\xc5\xbeali vzdol\xc5\xbe reke Nil, v Mererjevem dnevniku so ohranjeni risbe ostankov starodavnih kanalov in transportnih \xc4\x8dolnov._NEWLINE_Mo\xc5\xbeno je, da so kamnose\xc5\xa1ke bloke nato na gradbi\xc5\xa1\xc4\x8de prepeljali na lesenih saneh, s peskom pred sankami, navla\xc5\xbeenim, da so zmanj\xc5\xa1ali trenje. Kapljice vode so ustvarile vezi med zrni peska in pomagale, da so se dr\xc5\xbeali skupaj."